顶魁.上上: 一点春来万物新,千红万紫斗芳菲; 杏迟梅早何先后,结实花开自有时。 亚魁.上上: 羡君天爵久能修,天爵焉能富可求; 独听绕梁歌唱罢,始知姓字冠群流。 都魁.上上: 夜光明月胜非常,幸际昌期肯退藏; 善价既能从美愿,自然声誉显昭彰。 第一签.中签 故事浮屠难登 千尺浮屠宝塔城,高峰顶上立停停; 时人莫作寻常有。不是神仙难解登。 第二签.上签 故事苏秦还乡 秋闱一战鹏高飞,便捧金书上帝基; 此去金门好消息,布衣却换锦衣回。 第三签.下签 故事韩夫人惜花 满园桃李正开时,浅白深红色总宜; 何以东风苦相妒,晓来折去最高枝。 第四签.下签 故事李灵娶妻 百花风雨半忧愁,万事无过且逐流; 昨晚灯花虽报喜,徒然为我展眉头。 第五签.中签 故事寿星骑仙鹤 翩翩仙鹤欲凌云,整刷翎毛趁晓风; 万里昂藏虽有志,争如人欲暗张弓。 第六签.上签 故事孙真人医虎 风云会虎问荣华,利路名扬信有涯; 试问盘中争一掷,欢呼惊座满盘花。 第七签.上签 故事范蠡归湖 扁舟乘浪下沧波,万里浮云去作商; 百货低昂从积蓄,倍收财宝富还乡。 第八签.下签 故事丁阑刻木事亲 两家无事起争端,教讼教和且未闲; 假使公庭无剖制,将为刻木巧为奸。 第九签.中签 故事汉武建都伐松 青山砍下一枝松,为栋为梁恐未中; 只合行前问驱使,为君六月换清风。 第十签.下签 故事望梅止渴 铅刀制体终无刃,石磬频敲岂有声; 空里捉月兼捕影,谁知到底是虚名。 十一签.下签 野老传音事末讹,主人先笑后呵呵; 琴书弦断胶难续,镜为尘深石不磨。 十二签.下签 故事后母害刘琦 两梗相争必有伤,争如忍欲胜相刚; 若然闭口深藏舌,自有傍人说短长。 十三签.上签 故事班超平戎 将军英誉果无双,谈笑平戎坐正邦; 南北东西皆畏服,不劳兵马自归降。 十四签.下签 故事西楚霸王 间吏真诚贱丈夫,天涯海角肆贪鱼; 不如作早还乡井,河浪波神要害佢。 十五签.上签 故事刘禹锡赏花 春到园林万物生,蛰虫启户议求伸; 人知南北东西去,得处应须遇贵人。 十六签.上签 故事包拯治阴阳 阳刚用事正阴消,二德当权散百妖; 正是大明正中照,妖娘跳踢不为娇。 十七签.中签 故事孔子守困 桑条无叶禾苗枯,春来将发物未苏; 若要精严学正授,风霜一夜水平湖。 十八签.下签 故事楚襄王梦入巫山 愁云恨雨作阴明,一醉花前唤不醒; 若问贵人能安否,为谁游水已东倾。 十九签.上签 故事唐明皇求嗣 天子端居正南面,两班文武缔玄谈; 紫芝殿内祥云蔼,求嗣闺房得美男。 二十签.中签 故事八阵图困陆逊 纷纷南北路歧多,觞景昏迷怎奈何; 忽遇贵人相指引,此身方喜出尘罗。 二一签 .上签 故事刘阮入天台 客来问访子如何,田可耕兮地可锄; 耕下一年成就处,不如秋末即冬初。 二二签.上签 故事管仲辅齐桓公 喜袭眉间一点黄,诏书催子入朝堂; 从今显达皆荣贵,自待天颜被宠光。 二三签.中签 故事尧造围棋 围棋胜败合如何,到底还他一满棋; 谁把真心劳苦力,不如及早去求和。 二四签.下签 故事曹丕害弟 父分子别妇离夫,箕豆相煎亲也疏; 深夜分明月赖晓,谁知绕树有呜乌。 二五签.中签 故事张君瑞忆莺莺 故人有约在深闺,拟向花间拱手携; 争奈浮云翳明月,好风为我作金银。 二六签.下签 朱雀临身事未佳,改谋动用事多猜; 病缠胃膈何能免,口舌交争又破财。 二七签.下签 故事吕后害韩信 平原兔死狗当烹,鸟尽弓藏事未亨; 行满功成须退步,不然祸患及临身。 二八签.下签 故事韩文公被贬 人言日落是天涯,望断天涯未见家; 千峰碧山相阻隔,碧山又被雾云遮。 二九签.中签 故事尉迟公被免职 孽龙得雨亢峥嵘,位极名高成履冰; 假若急流能勇退,免教满溢便高倾。 三十签.上签 故事姜太公钓鱼 择地安身渐有依,贵人指引在斯时; 改过若遇龙蛇日,琴瑟和谐百事宜。 三一签.中签 故事许真君升天 过尽重山隔浪来,此身方喜出尘埃; 一声霹雳雷霆震,直上云霄跨九垓。 三二签.中签 故事王勃游滕王阁 几年宦海苦淹财,欲进前程未有谐; 一夜神人传好梦,紫坭封诏下天来。 三三签.下签 故事平王江上遇狂风 冯夷鼓浪涤为灾,断缆拖船去不回; 纵有神人主暗祐,自身远害也损财。 三四签.中签 故事商山四皓 行藏对错要知机,老鹤何天不可飞; 道合可行非则止,此身莫为稻梁肥。 三五签.下签 故事苏云遭难 泪眼相看忍别离,秋风起处不胜悲; 抛家萍荡夜阑事,财散人亡总一时。 三六签.下签 故事刘锡进庙恋娘娘 官府私门可怪哉,两人相见自疑猜; 自春至夏无端谨,更合堤防笑里来。 三七签.下签 故事公治长困狱 冤枉重重何得伸,犹如宝镜在埃尘; 严霜积雪寒如许,争奈春来不遇春。 三八签.下签 故事罗卜阴司救母 年来过直似宜行,两日昏迷步不前; 安得金银与众济,为佢刮目见青天。 三九签.上签 故事宋江平王兴 扶桑拥出一红轮,照遍三千世界中; 从此阴消阳道长,严霜积雪自销镕。 四十签.上签 故事昌积广回家 归秋悠悠心浩然,远船鸣鼓过湾前; 时来更备金风力,万里风帆一瞬间。 四一签.上签 故事窦燕山积善 天上高高一枝丛,分明古断九秋风; 乘时贵勇知无敌,殿试名扬第一功。 四二签.下签 故事真武帝收龟蛇 玄武交临主破财,更防盗贼及非灾; 就中有个知无敌,得自阴人天上来。 四三签.中签 故事百乐蔡邕知真宝 骥伏盐车两耳垂,焦桐未遇蔡邕知; 满身尘土皆湮没,一但逢人始见奇。 四四签.下签 故事勾陈牵连 勾陈主事事勾连,退步犹难进不前; 若欲求官官未至,交争成讼病难痊。 四五签.上签 故事潘必正恋陈姑 两意同谋必有期,宜从平地驾天梯; 纤腰不许君求早,执手携笙舞袖低。 四六签.下签 故事飞虎精害人 白虎当门事不祥,能招横祸及灾殃; 更防讼狱多忧制,不是官伤即血伤。 四七签.下签 故事汉英被困 天阴云暗雨悲风,终日昏迷似梦中; 人去案头萤已死,鹤飞林下帐成空。 四八签.中签 故事武吉遇师 昂藏野鹤在鸡群,玉石相逢且未分, 倘借牙齿些子论,等闲平步上青云。 四九签.上签 故事文王囚羑里 否极应须有泰来,灵芝生出自超垓; 阳回九十困春去,时至百花随分开。 五十签.上签 故事苏武脱难 平原秋兔正当肥,雅胜将军脱猎归; 谁把帛书得足雁,果然一箭中双飞。 五一签.上签 故事徐庶归家 好将夜月产移秋,袖里明珠莫暗投; 自有贵人多着力,不须疑虑两相头。 五二签.下签 故事孙膑被难 遭人弹驳尔官非,穷鬼揶揄灾厄时; 不特公庭多险难,私家门户也防虞。 五三签.上签 故事三顾草庐 卦中吉兆号青龙,作事求谋处处通; 女嫁男婚官事吉,更无忧虑喜重重。 五四签.下签 故事祢衡赋鹦鹉 横逆相交至构争,被人非是实难分; 贵眸未昔悬明镜,目下心思且乱麻。 五五签.中签 故事刘备让徐州 假权恃势为良图,半是真兮半是虚; 大抵临机方应变,何须缘木去求鱼。 五六签.中签 故事张良遇黄石公 福来相倚好追求,命里无时也罢休; 宠辱荣枯皆分定,何须险处用机谋。 五七签.上签 故事董永遇仙 夫耕妇织利田蚕,娶得佳媳又生男; 占讼占财皆得济,贵人携手任东南。 五八签.中签 故事秦惠买路 财非天与鬼能输,散得多么积有余; 甘酒嗜音皆不顺,年来下诏果何如。 五九签.中签 故事司马相如题桥 图谋全事触藩抵,进退彷徨只自迷; 大抵金来同水合,贵人从此力提携。 六十签.中签 故事韩愈复职 春忙不放马蹄闲,过尽风波力险艰; 直待一声鸡报晓,自然龙带宝珠还。 六一签.下签 故事俞伯牙碎琴 鸣琴断弦悄无音,万恨人间欲怨深; 惆怅此园花正艳,凝霜雪积自消沉。 六二签.上签 故事聂夷中伤田家 女嫁男婚正及时,春蚕秋稼两相宜; 市朝耸出皆荣贵,病染花颜也得医。 六三签.上签 故事王义招婿 几年姿色负牵丝,得婿东床正及时; 正是熊罴时吉梦,孕生不觉是男儿。 六四签.下签 故事李斌午梦 鱼游澄川愁张网,鸟入深林怕设罗; 何日此身多惆碍,月愁一梦到南柯。 六五签.中签 故事陶渊明赏菊 守分随缘到处安,枉谋妄想必招愆; 春兰秋桂随时发,处顺安常是福田。 六六签.中签 故事东坡入梦 十年尘土困英才,吉兆依稀入梦来; 好玩钱榶江上月,潮头到处海门开。 六七签.中签 故事马援征交趾 过尽黄鸡白大乡,几多疑虑变吉祥; 今朝得到江南地,开尽浮云见太阳。 六八签.下签 故事武则天赏花 春到园苑是追游,一曲笙歌一曲愁; 好事转头成恶事,提携二美到牵牛。 六九签.上签 故事刘志远战瓜精 六羽乘风意气饶,翱翔云路上青霄; 时来更借金飙力,岂惮程途万里遥。 七十签.下签 故事唤玉娘怀异胎 欢娱变作祸胎怀,家道萧条百不谐; 门里添心又未下,犬生三角又还来。 七一签.下签 故事莫顾见黄槐 脚踏黄槐勇士奇,才高争奈赏音稀; 沙场一战无消息,憔悴西风鹢退飞。 七二签.上签 故事蔡襄造桥 得失荣枯本在天,乐天知命始安然; 若得此意加谋望,金帛盈箱货满船。 七三签.上签 故事苏武还乡 射中南鸣能帛书,乃知人在汉知隅; 回头未遇真消息,蜡后春前且任渠。 七四签.上签 故事沧溟救春元 化龙头角久峥嵘,脱身从此谢沧溟; 图化今已乘其便,得上扶摇万里程。 七五签.中签 故事严子陵归隐 曾向滩头羡美鱼,徒劳心力枉空虚; 不若结网临渊去,自有金鳞应所需。 七六签.下签 故事李卿救唐 妖忙为荣贵驱除,忧逮浓云锁太虚; 若问伊家端的事,三魂七魄进华胥。 七七签.下签 故事汉钟离败走 是非名利苦相营,身势浑如架上鹰; 罢脱红尘虽有志,凭谁作个解缭人。 七八签.下签 故事夏侯淳中箭 仇隙乘间启祸门,两家胜败未由分; 更防暗箭两相射,密着机谋免自烦。 七九签.中签 故事陶侃搬砖 爬攀搜罗苦劳神,刮垢磨光始见真; 世事莫将容易得,后来富贵在辛劳。 八十签.下签 故事王昭君和番 飞魂飞魄去茫茫,一旦家门事不祥; 况是秋光将日暮,雁飞嘹喨过滩霜。 八一签.中签 故事梁武帝求仙 人言海上有神仙,方士如何去未还; 大抵雪花无实迹,世间无路到玄关。 八二签.上签 故事鲁侯迎孟轲 一鹰能偷众鸟多,蛟龙终不用池波; 鲁侯未遇皆大吉,臧氏安能阻孟轲。 八三签.中签 故事陱谦杀曹嵩 雷雨滂沱作解时,人逢此难却除之; 所有万事皆永释,实是求财若未迟。 八四签.下签 故事范增害刘邦 犬吠何伤日月明,枪唇舌剑总成空; 害人自害终无益,铁狗何来自食身。 八五签.中签 故事韩湘子遇仙 天时久旱遇甘雨,空谷传声闻好音; 事怕不通通则变,偶遇贵人即遂心。 八六签.中签 故事秦始王玉玺投湖 失物追偿悄无情,南搜北索苦劳心; 也知人向东西去,水阔渊深何处寻。 八七签.上签 故事大舜耕历山 大田多稼庆年丰,六畜蕃生用不穷; 女嫁男婚官事吉,更宜作福谢高穹。 八八签.中签 故事孔子拒见阳货 怀宝迷邦事未宜,夜光明月暗投机; 相逢按剑君知否,可以藏珠待价时。 八九签.上签 故事刘备求贤 转怒朱门喜有三,士农工商贾田蚕; 婚姻不久成佳偶,求嗣归房得美男。 九十签.下签 故事项羽伐秦 鼠牙雀角暗相窥,暑往祈寒起怨悲; 失物不须因户外,楚亡楚失亦奚疑。 九一签.上签 故事关公斩华雄 随时知义更知新,举动应须遇贵人; 利益名扬宜进步,自然祸去福来临。 九二签.上签 故事陶渊明归隐 长江浪暖鱼争戏,空谷春回花正开; 得志得时须进步,好将踪迹出尘埃。 九三签.上签 故事田辛和弟 革故更新事见奇,庭前枯树再生枝; 若逢鼠尾牛头上,贵客相招不用疑。 九四签.下签 故事伍子胥归隐 燕安鸩毒不堪怜,将怨为娱作祸殃; 假使自身能释免,家中还有妇人灾。 九五签.下签 故事朱寿昌寻母 门锁非风日色昏,长空特地起愁云; 孤堂寂寞人何在,己说勤劳不遇君。 九六签.中签 故事仁宗啼哭不止 命蹇时乖莫强求,得安身处见优游; 若遇天上人开口,别有生涯不在休。 九七签.中签 故事孔子修春秋 春秋直笔照人寒,褒贬分明事事难; 游夏斯时先学圣,一毫未敢露词端。 九八签.中签 故事岳飞夜梦 官符口舌不曾传,百怪生来舍荒凉; 夜梦更招魔鬼盛,可宜斋戒祝神明。 九九签.上签 故事汲黯辞官 自少辛勤得一官,几年埋没簿书闲; 心思梦里多颠倒,颠倒谁知得自安。 一佰签.上签 故事童人关求名 求名求利两相宜,守株待兔未为迟; 片帆若得时更便,到底还他满载归。